પોરબંદર ની સરકારી ભાવસીહજી હોસ્પિટલ ના તંત્ર દ્વારા ગ્રાહક કોર્ટ માં ચાલતા હોસ્પિટલ સામે બેદરકારી બદલ માંગેલ વળતર ના કેસ માં હોસ્પિટલ દ્વારા મફત સારવાર અપાતી હોવાથી કેસ રદ કરવા વાંધા અરજી આપવામાં આવી હતી જે ગ્રાહક કોર્ટે નામંજૂર કરેલ છે ભાણવડ તાલુકા ના કલ્યાણપુર ગામના રહીશ ૬૦ વર્ષીય વૃધ્ધા ફરીયાદી દેવમણીબેન વિજયભાઈ જોશી એ સરકારી હોસ્પિટલ ના ડો વિભુતિબેન સામે મોતિયા ના ઓપરેશન માં બેદરકારી દાખવી,નેત્રમણી ત્રાંસો બેસાડી દેતા સર્જાયેલ સમસ્યાઓ સંદર્ભે નુકસાન વળતર નો દાવો વકીલ વિજયકુમાર પંડ્યા મારફત કરેલ જે ફરીયાદી દર્દી ની કે તમામ પ્રજા ની વિનામૂલ્યે સારવાર થતી હોવાના કારણોસર દર્દી ગ્રાહક ની વ્યાખ્યા માં જ ન આવતા હોવાથી આ કેસ ગ્રાહક કોર્ટ માં થી રદ કરવા વાંધા અરજી સરકારી વકીલે રજુ કરેલ હતી જેની સામે સુનાવણી કરી દલીલો માં દર્દી ના વકીલ પંડ્યા એ ગુજરાત હાઇકોર્ટ ના અને સુપ્રીમ કોર્ટ ના જજમેન્ટ રજુ કરી ને રજૂઆત કરી હતી કેઓપરેશન કે સારવાર ની બેદરકારી ના કિસ્સા માં મફત સેવાનું કારણ આગળ ધરી જવાબદારી માંથી તંત્ર કે ડોક્ટર છટકી શકે નહી જેથી સ્થાનિક ગવર્મેન્ટ હોસ્પિટલ ની હકુમત સામેની વાંધા અરજી ગ્રાહક કોર્ટે ગુણદોષ ઉપર ફગાવી દીધી હતી